Rokiškio rajono savivaldybės bendrojo ugdymo mokyklų

tinklo pertvarkos 2016–2020 metų bendrojo plano

3 priedas

**MOKINIŲ VEŽIOJIMO UŽTIKRINIMO PLANAS**

**I SKYRIUS**

**SITUACIJOS ANALIZĖ**

1. Rokiškio rajono savivaldybėje 2019–2020 m. m. pradžios duomenimis į įvairių tipų

švietimo įstaigas pavežami „*į mokyklą ir iš mokyklos“* 1270 (37 proc. nuo visų mokinių skaičiaus) bendrojo ugdymo mokyklų mokiniai. Papildomai pavežamas 171 Rokiškio technologijos, verslo ir žemės ūkio mokyklos mokinys. Iš viso pavežama 1445 bendrojo ugdymo mokyklų ir profesinės mokyklos mokinių.

**II SKYRIUS**

**PROGNOZUOJAMI MOKINIŲ PAVEŽIMO POKYČIAI 2016–2020 METAIS**

2. Galima prognozuoti šias bendras mokinių vežiojimo tendencijas:

2.1. Dėl numatomo mokinių skaičiaus mažėjimo bendras pavežamų mokinių skaičius

nedidės;

2.2. Galimas pavežimui skirtų išlaidų padidėjimas:

2.2.1. dėl kintančių kuro kainų;

2.2.2. dėl planuojamų Kelių eismo taisyklių pakeitimų, kuriose siūloma griežtinti vaikų

vežiojimo automobiliuose tvarką.

3. Kadangi švietimo įstaigų tinklo pertvarka 2016–2020 m. vyks pertvarkant įstaigų vidaus

struktūras (mokyklos uždaromos nebus), todėl mokinių pavežime ženklių pokyčių nenumatoma, išskyrus Rokiškio Senamiesčio progimnazijos Kriaunų ikimokyklinio ir pradinio ugdymo skyriaus likvidavimą ir Rokiškio r. Panemunėlio mokyklos-daugiafunkcio centro vidaus struktūros pertvarkymą:

|  |  |
| --- | --- |
| Rokiškio Senamiesčio progimnazija | Nuo 2020 m. rugsėjo 1 d. likviduoto Rokiškio Senamiesčio progimnazijos Kriaunų ikimokyklinio ir pradinio ugdymo skyriaus pradinių klasių mokiniams organizuojamas vežimas į Rokiškio Senamiesčio progimnaziją, o ikimokyklinio ugdymo mokiniams – į Rokiškio Senamiesčio progimnazijos Laibgalių ikimokyklinio ir pradinio ugdymo skyrių. |
| Rokiškio r. Panemunėlio mokykla-daugiafunkcis centras | Nuo 2020 m. rugsėjo 1 d. pagrindinio ugdymo programos mokiniams organizuojamas vežimas į Rokiškio Juozo Tūbelio progimnaziją. |

4. Siekiant užtikrinti reorganizuotų mokyklų mokinių pavežimą 2020–2021 m. m. Lietuvos Respublikos švietimo, mokslo ir sporto ministerijai bus teikiama paraiška dėl geltonojo autobuso įsigijimo Rokiškio Juozo Tūbelio progimnazijai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_